২০১৯ ক্রিকেট বিশ্বকাপ
২০১১ ও ২০১৫ সালের বিশ্বকাপের ১৪ দলের অংশগ্রহণের পরিবর্তে এ বিশ্বকাপের দলের সংখ্যা হবে ১৪টি। আইসিসি র‌্যাঙ্কিংয়ের শীর্ষ আট দল স্বয়ংক্রিয়ভাবে যোগ্য বলে বিবেচিত হবে। অন্য চার দলের অংশগ্রহণের জন্য বিশ্বকাপ বাছাই প্রতিযোগিতার মাধ্যমে নির্ধারণ করা হবে। এতে আইসিসি’র সহযোগী ও অনুমোদনযোগ্য সদস্য দেশগুলোও অংশগ্রহণের সুযোগ রাখা হয়েছে। এরফলে প্রথমবারের মতো টেস্টখেলুড়ে দেশগুলোর প্রত্যেকেই বিশ্বকাপ ক্রিকেটে অংশগ্রহণের যোগ্যতা না-ও হতে পারে। কিন্তু ১০-দলের অংশগ্রহণে আয়োজিত এ প্রতিযোগিতায় ইতোমধ্যে সহযোগী দেশগুলোর মধ্যে ব্যাপক সমালোচনা শুরু হয়েছে।
দু’টি আন্তর্জাতিক দলে অংশগ্রহণকারী ক্রিকেটারদের তালিকা
দু’টি আন্তর্জাতিক দলে এ পর্যন্ত ২৬জন ক্রিকেটার আন্তর্জাতিক ক্রিকেটে অংশগ্রহণ করেছেন। ১৪জন টেস্ট ক্রিকেটে, ৯জন একদিনের আন্তর্জাতিকে ও ৪জন টুয়েন্টি২০ আন্তর্জাতিকে দু’টি পৃথক দেশের হয়ে প্রতিনিধিত্ব করেন। তন্মধ্যে কেপলার ওয়েসেলস টেস্ট ক্রিকেটে ও একদিনের আন্তর্জাতিকে দক্ষিণ আফ্রিকা এবং অস্ট্রেলিয়া জাতীয় ক্রিকেট দলের হয়ে খেলেন। এছাড়াও, চারজন খেলোয়াড় টুয়েন্টি২০ আন্তর্জাতিকসহ ক্রিকেটের ভিন্ন ধরনের ক্রীড়ায় দুই দলে খেলেছেন। একইভাবে গ্যাভিন হ্যামিল্টন তার পুরো টেস্ট খেলোয়াড়ী জীবন শুধুমাত্র ইংল্যান্ডের পক্ষে খেললেও ওডিআই এবং টি২০আইয়ের খেলাগুলো স্কটল্যান্ডের পক্ষে খেলেন। রায়ান ক্যাম্পবেল অস্ট্রেলিয়ার পক্ষে ওডিআই খেললেও হংকংয়ের পক্ষে টি২০আই খেলেছেন।